

НЕЗАВИСНИ УНИВЕРЗИТЕТ БАЊА ЛУКА ФАКУЛТЕТ ЗА ИНФОРМАТИКУ

**СТУДИЈСКИ ПРОГРАМ: *ПОСЛОВНА ИНФОРМАТИКА (2.ЦИКЛУС)***

Н А С Т А В Н И П Л А Н

од академске 2008/2009

Студијски програм Пословна информатика реализоваће се у два циклуса студија по моделу 3+2, односно 180 и 300 ЕЦТС бодова.

Сврха, циљеви, исходи, учења, знања и вјештине су прецизно исказани и усклађени са кључним циљевима и задацима факултета и Независног универзитета Бања Лука у цјелини. У оквиру студијског програма студтенти стичу и усвајају се потребна знања и вјештине, неопходне за стицање излазног профила Мастер Пословне информатике, а структура програма осигурава одговарајућу заступљеност кључних група предмета: општеобразовних и научно – стручних.

Настава на овом студијском програму ће се изводити примјеном савремених наставно–научних метода, са циљем да студенти што боље овладају различитим знањима и вјештинама, уважавајући и препознајући разноликост индивидуалних особина и стилова учења, а у сврху постизања приближно истих услова у којима студенти различитих капацитета усвајају знања и вјештине.

I СВРХА СТУДИЈСКОГ ПРОГРАМА

Сврха студијског програма Пословна информатика јесте оспособљавање Мастера Пословне информатике за тржишну привреду у којој знање представља најважнији пословни ресурс. Образовање студената на Факултету за информатику Независног универзитета Бања Лука се обавља по најсавременијим методама, примјеном принципа и стандарда Болоњског процеса како у систему оцјењивања, организовању студија, тако и у извођењу наставног плана и програма.

По завршетку II циклуса студија, студент студијског програма Пословне информатике стиче академски назив (занимање):

* Мастер Пословне информатике (300 ЕТСЦ) бодова.
* Енглески: MA Business Informatics (300 ETSC) points

Ради се о студију који оспособљава будуће стручњаке за успјешно укључивање у друштвену заједницу и који популарише идеје интердисциплинарности, мултикултуралности, информатичког описмењавања и повезивања с привредом. Студенту је по успјешном окончању студија II циклуса омогућен наставак школовања на докторским студијама.

II ЦИЉЕВИ СТУДИЈСКОГ ПРОГРАМА

Циљ студијског програма је:

* стицање најновијих знања и вјештина из области пословања и употреби информационих технологија у свакодневном пословању,
* упознавање и овладавање савременим методама и техникама учења и подучавања,
* оспособљавање студената за успјешну примјену стечених знања и вјештина у својој професији и за наставак даљег усавршавања на вишим нивоима студија,
* усвајање академских и општеобразовних знања из дисциплина које омогућавају разумијевање и олакшавају споразумијевање и техничку комуникацију са другим сродним техничким струкама,
* усвајање стручно-апликативних знања и њихов трансфер у технолошке процесе,
* развијање свијести о потреби континуираног образовања и усавршавања током професионалне каријере свршених студената,
* да студент у складу са својим потребама, едукујући се по најсавременијим програмима, јасно одређеним циљевима студија достигне потребно искуство да одмах након И циклуса студија започне успјешну каријеру на тржишту рада,
* изградња професионалне етике у раду и одговорности на послу.

III КОМПЕТЕНЦИЈЕ СТУДЕНАТА

Студенти који заврше студијски програм из области Пословне информатике способни су да рјешавају проблеме везане за пословне информационе системе, апликације и софтвер. На теоријском нивоу, студенти се упознају с природом информатичких наука, с посебним нагласком на практичну примјену стечених знања у срединама у којима треба унаприједити кориштење постојећих информатичких служби и услуга у складу с развојем рачунарских и мрежних технологија, и сл. Студенти се оспособљавају да могу управљати насталим пословним промјенама, а у складу са стеченим знањима и вјештинама и властитим радним искуством.

Компетенције које студенти стичу укључују развој способности критичног и креативног мишљења, способност анализе проблема, синтеза рјешења, предвиђање понашања одабраног рјешења са јасном представом предности и недостатака одабраног рјешења. Поред наведеног, свршени студенти студија посједују компетенције:

* за праћење и примјену новитета у струци уз посебно обраћање пажње на развој способности за тимски рад и развој професионалне етике,
* за овладавање вјештинама и знањима везаним за рачунарство и информатику, како са аспекта примјене модерне информатике, тако и с аспекта увођења и доградње рачунарства и информатике у широком спектру ђеловања, нпр.:
* привреди и производњи,
* трговини,
* банкарству,
* оргнима јавне и локалне управе,
* у јавном сектору.

Захваљујући свеобухватности студијског програма, студентима је омогућено даље стручно напредовање, односно полагање стручног испита из елетротехнике у области информациони системи, системи управљања и техничке заштите, након чега студенти могу да стекну додатне компетенције, односно могу да добију увјерење о положеном стручном испиту и рјешење, овлаштење за израду техничке документације, електро фаза инсталација слабе струје и објеката телекомуникација и надзор над извођењем ових радова и овлаштење за извођење и надзор над извођењем електро фазе, инсталације слабе струје и објеката телекомуникација. Положен стручни испит у струци омогућава даље директно укључивање у привредне токове гдје до изражаја долазе стечена академска и стручна знања (пројектовање и ревизија техничке документације у области електротехнике фаза слаба струја, надзор над извођењем радова у области електротехнике фаза слаба струја те извођење радова, односно практична примјена стечених знања).

Поред свега наведеног, свршени студенти су оспособљени за руковођење и менаџерске функције везане за пословање у области информационих технологија.

СТУДИЈСКИ ПРОГРАМ ПОСЛОВНА ИНФОРМАТИКА – ДРУГИ ЦИКЛУС

**I година – I семестар**

|  |  |  |  |  |  |  |
| --- | --- | --- | --- | --- | --- | --- |
| **Шифра предмета** | | **Предмет** | **Изборност** | **Предавања** | **Вјежбе** | **ЕЦТС** |
| МПИ-001 | | Алгоритми и комплексност | О | 3 | 3 | 7 |
| МПИ-002 | | Интелигентни системи | О | 2 | 2 | 7 |
| МПИ-003 | | Софтверско инжењерство | О | 3 | 3 | 8 |
| МПИ-004 | | Софтверски студио VI | О | 2 | 4 | 8 |
| **УКУПНО** | |  |  | 10 | 12 | **30** |
| **I година – II семестар** | | | | | | |
| **Шифра предмета** | | **Предмет** | **Изборност** | **Предавања** | **Вјежбе** | **ЕЦТС** |
| МПИ-005 | | Програмски језици | О | 3 | 3 | 7 |
| МПИ-006 | | Апстрактна алгебра и логика | О | 4 | 4 | 7 |
| МПИ-007 | | Рачунарски системи | О | 3 | 3 | 8 |
| МПИ-008 | | Софтверски студио VII | О | 2 | 3 | 8 |
| **УКУПНО** | |  |  | 12 | 13 | **30** |
| **II година – III семестар** | | | | | | |
| **Шифра предмета** | **Предмет** | | **Изборност** | **Предавања** | **Вјежбе** | **ЕЦТС** |
| МПИ-009 | Моделовање,  симулација и оптимизација | | О | 3 | 3 | 7 |
| МПИ-010 | Квалитет софтвера | | О | 3 | 3 | 7 |
| МПИ-011 | Пословна интелигенција | | О | 3 | 3 | 8 |
| МПИ-012 | Софтверски студио VIII | | О | 2 | 4 | 8 |
| **УКУПНО** |  | |  | 11 | 13 | **30** |

**II година – IV семестар**

|  |  |  |  |  |  |
| --- | --- | --- | --- | --- | --- |
| **Шифра предмета** | **Предмет** | **Изборност** | **Предавања** | **Вјежбе** | **ЕЦТС** |
| МПИ-013 | Методологија  научноистраживачког рада | О | 4 | 6 | 10 |
| МПИ-014 | Завршни мастер рад | О | – | – | 20 |
| **УКУПНО** |  |  | 4 | 6 | **30** |

